Preparasyon Ann Ayiti Pou Sezon Siklòn Nan
Ki sa pou otorite ayisyèn yo fè pou pwoteje popilasyon an nan okazyon sezon siklòn nan ki kòmanse.
Ayiti se youn nan peyi nan atlantik la ki viktim preske chak ane anba move tan ak siklòn. E sezon siklòn nan ki kòmanse depi premye jou mwad' jen an deja bay popilasyon ayisyyèn nan gwo kè sote. Nou pa bezwen ale twò lwen pou wè ki jan peyi a te ravaje. Ane pase sèlman, Ayiti te viktim anba 4 sistèm twopikal ki te fè anpil dega e ki te lage anpil dèy pami ayisyen yo. Konsekans, tras ak move souvni mote tan sa yo toujou prezan nan kè e nan lespri popilasyon zòn ki te pi touche yo tankou nan sid ak Latibonit. Ki jan sitiyasyon ye ane sa a pou peyi d'Ayiti ? Ki sa otorite yo ta dwe fè pou evite menm dega yo? Ki mezi responsab konsène dwe adopte pou pwoteje popilasyon aisyèn nan ? Pou repon kesyon sa yo ak lòt ankò, Sèvis Kreyòl Lavwad' Lamerik te envite 2 spesyalis nan pwogram lib tribin ni an "Dyaloge ak Etazini " ki pase chak mèkredi. E envite mèkredi 3 jen sa a se dabò espesyalis meteo e previzyonis nan Sant Nasyonal Meteo Ayiti a, Marcelin Esterlin. Lòt envite a se enjenyè-jeològ Jocelyn David ki nan eta Florid. Pou n' koute pwogram sa, a klike sou ralonj anwo e adwat la paj la.